कोटपा एक्ट की अवहेलना करने वालों को होगी कैद और जुर्माना
तंबाकूके सेवन से मानव सेहत पर पड़ने वाले बुरे खतरनाक प्रभावों बारे आम लोगों को जागरूक करने के लिए लगातार प्रयास किए जाने चाहिए। यह प्रेरणा डिप्टी कमिश्नर प्रवीन कुमार थिंद ने सिगरेट एंड अदर तंबाकू प्रोडक्ट्स एक्ट 2003 कोटपा के तहत गठित जिला टास्क फोर्स की बैठक की अध्यक्षता करते दी। इस बैठक में एडिशनल डिप्टी कमिश्नर अजय कुमार सूद, सहायक सिविल सर्जन डॉ. अरुण कुमार गुप्ता नोडल अफसर कोटपा डॉ. इंद्रबीर सिंह गिल भी उपस्थित थे। बैठक दौरान डिप्टी कमिश्नर ने बताया कि पहले पड़ाव के तहत मोगा जिले को तंबाकू स्मोक फ्री ऐलाना किया जा चुका है। तंबाकू प्रयोग करने से पैदा होने वाले हानिकारक प्रभावों के मद्देनजर कोटपा एक्ट की अलग अलग धाराओं की पालना करनी जरूरी है और अवहेलना करने पर संबंधित व्यक्ति, संस्था को कैद जुर्माना भी हो सकता है। उन्होंने समूह विभागों के मुखियों को कोटपा एक्ट के तहत दफ्तरों के बाहर नो स्मोकिंग के डिस्प्ले बोर्ड लगाने की हिदायत की। जिला नोडल अफसर कोटपा डॉ. इंद्रवीर सिंह गिल ने इस एक्ट की धाराओं की अलग-अलग सजाओं बारे बताया कि धारा 4 के तहत सरकारी या गैर सरकारी जनतक पद जैसे दफ्तर, स्कूल, कॉलेज, बस स्टैंड, अहाता, पार्क, रेलवे स्टेशन, चाय की दुकानों, मैरिज पैलेस, रेस्टोरेंट, ढाबे, मिठाई की दुकानों, बेकरी, अस्पतालों आदि स्थानों पर सिगरेट नोशी करने पर 200 रुपए तक जुर्माना किया जा सकता है। धारा 6 के तहत 18 साल आयु का बच्चा सिगरेट बेच खरीद नहीं सकता। अवहेलना करने वाले को 2 साल की कैद एक हजार रुपए जुर्माना किया जा सकता है।
जिला टास्क फोर्स की बैठक की अध्यक्षता करते डिसी प्रवीन कुमार थिंद।
hin_Deva hin_Deva hin_Deva